ฟิล์ม ชี้ โควิด-19 ทำตลาดสินค้าออนไลน์กระทบหนัก แนะรัฐให้ความรู้
ฟิล์ม รัฐภูมิ โตคงทรัพย์ รองโฆษกเพื่อไทย ระบุ โควิด-19 ทำตลาดสินค้าออนไลน์กระทบหนัก หลังผู้ค้าเริ่มมากกว่าคนซื้อ แนะ รัฐเร่งให้ความรู้ เลิกบี้ไล่เก็บภาษี เร่งปลดล็อกให้เร็วที่สุด ไม่งั้นด้านออนไลน์ขนาดเล็กยากเติบโตวันที่ 24 พ.ค. นายรัฐภูมิ โตคงทรัพย์ รองโฆษก พรรคเพื่อไทย ในฐานะคณะทำงาน และติดตามเรื่องการค้าออนไลน์ของพรรคเพื่อไทย ระบุว่า การค้าออนไลน์กำลังได้รับผลกระทบ เนื่องจาก สัดส่วนการตลาดที่เพิ่มมากขึ้น โดยเฉพาะหลังการระบาดของไวรัสโควิด-19 ทั้งร้านอาหาร เสื้อผ้าเครื่องแต่งกาย ทำให้เกิดส่วนแบ่งการตลาดอย่างกว้างขวาง แม้ว่าในช่วงที่ผ่านมา ตลาดออนไลน์จะมีความต้องการมากขึ้น แต่เนื่องจากปริมาณร้านค้าที่มากกว่าผู้ซื้อ ประกอบกับประชาชนต้องประหยัดมากขึ้น จึงทำให้ผู้ค้าออนไลน์ได้รับผลกระทบ ซึ่งมองว่าแนวทางแก้ไขปัญหา รัฐบาลต้องลงมาให้ความรู้มากขึ้นรัฐบาลต้องลดหย่อนภาษี โดยเฉพาะการจัดเก็บรายได้ที่มาจากการค้าขายออนไลน์ ในช่วงนี้ควรใช้หลักของความเห็นใจเข้ามาดูแลประชาชนและหามาตรการปลดล็อกให้เร็วที่สุด เพื่อให้ประชาชนมีทางรอด ซึ่งจะมีผลให้อีกหลายอาชีพ รวมถึงประชาชนอีกหลายกลุ่ม กลับมาใช้ชีวิตได้ตามปกติรองโฆษกพรรคเพื่อไทย เห็นว่า หากปล่อยสถานการณ์ให้เป็นเช่นนี้ คนที่ได้ประโยชน์ คือ กลุ่มผู้ค้าออนไลน์ขนาดใหญ่ที่มีศักยภาพ และมีเครือข่ายกับกลุ่มธุรกิจขนาดใหญ่ เช่น การลดราคาการส่ง ลดราคาอาหาร เหตุผลเหล่านี้ทำให้ร้านค้าขนาดเล็ก ซึ่งอยู่ในรูปแบบออนไลน์ ไม่สามารถเติบโตได้ขณะเดียวกัน เห็นว่านอกจากรัฐจะต้องเข้ามาดูแลแล้ว กลุ่มผู้ค้าจะต้องจับมือพูดคุย ไม่ขายสินค้าในราคาสูง และสินค้าต้องได้มาตรฐาน
ฟิล์ม รัฐภูมิ โตคงทรัพย์ รองโฆษกเพื่อไทย ระบุ โควิด-19 ทำตลาดสินค้าออนไลน์กระทบหนัก หลังผู้ค้าเริ่มมากกว่าคนซื้อ แนะ รัฐเร่งให้ความรู้ เลิกบี้ไล่เก็บภาษี เร่งปลดล็อกให้เร็วที่สุด ไม่งั้นด้านออนไลน์ขนาดเล็กยากเติบโต 
โควิด-19,ไวรัสโคโรนา,รัฐภูมิ โตคงทรัพย์,รองโฆษกเพื่อไทย,ร้านค้าออนไลน์,ตลาดสินค้าออนไลน์,เพื่อไทย,ข่าวทั่วไป